DumbsterDrekk/Wiki-Hindi huggingface dataset:
मिहिर भोज
मिहिर भोज अनु 836 ई 885 ई अथवा प्रथम भोज गुर्जर प्रतिहार राजवंश के राजा थे जिन्होंने भारतीय उपमहाद्वीप के उत्तरी हिस्से में लगभग 49 वर्षों तक शासन किया और इनकी राजधानी कन्नौज वर्तमान में उत्तर प्रदेश में थी। इनके राज्य का विस्तार नर्मदा के उत्तर में और हिमालय की तराई तक पूर्व में वर्तमान बंगाल की सीमा तक माना जाता है। भोज को प्रतिहार वंश का सबसे महान शासक माना जाता है और अरब आक्रमणों को रोकने में इनकी प्रमुख भूमिका रही थी। स्वयं एक अरब इतिहासकार के मुताबिक़ इनकी अश्वसेना उस समय की सर्वाधिक प्रबल सेना थी। इनके पूर्ववर्ती राजा इनके पिता रामभद्र थे। इनके काल के सिक्कों पर आदिवाराह की उपाधि मिलती है जिससे यह अनुमान लगाया जाता है कि ये विष्णु के उपासक थे। इनके बाद इनके पुत्र प्रथम महेंद्रपाल राजा बने। नाम एवं उपाधि मिहिर भोज का सबसे आम नाम भोज है। इसी नाम के अन्य राजाओं से विभेदित करने के लिए उसे प्रथम भोज भोज कहा जाता है। इतिहासकार सतीशचंद्र के मुताबिक़ उसे उज्जैन के शासक भोज परमार से भिन्न दिखाने के लिए कभी कभी मिहिर भोज भी कहा जाता है। हालाँकि रमा शंकर त्रिपाठी ग्वालियर से प्राप्त अभिलेख के हवाले से लिखते हैं कि इस इसमें में उसका प्रथम नाम अभिधान मिहिर लिखा गया है जो सूर्य का पर्यायवाची शब्द है। उपाधि के बारे में सतीश चन्द्र का कथन है कि भोज विष्णुभक्त था और उसने आदि वाराह की उपाधि धारण की जो कि उसके कुछ सिक्कों पर भी अंकित मिलती है । शासनकाल भोज का शासनकाल भारतीय इतिहास के मध्यकाल का वह दौर है जिसे तीन साम्राज्यों के युग के नाम से जाना जाता है। यह वह काल था जब पश्चिम उत्तर भारत इसमें वर्तमान पाकिस्तान के भी हिस्से शामिल हैं क्षेत्र में गुर्जर प्रतिहारों का वर्चस्व था पूर्वी भारत पर बंगाल के पाल राजाओं का आधिपत्य था और दक्कन में राष्ट्रकूट राजा प्रभावशाली थे। इन तीनों राज्यक्षेत्रों के आपसी टकराव का बिंदु कन्नौज पर शासन था। इतिहासकार इसे कन्नौज त्रिकोण के नाम से भी बुलाते हैं। भोज के आरंभिक समय में कन्नौज प्रतिहारों के आधिपत्य में नहीं था। अतः भोज के वास्तविक शासनकाल की शुरूआत उसकी कन्नौज विजय से माना जाता है जो 836 ईसवी में हुई। इसके पश्चात उसने 885 ईसवी तक 49 साल यहाँ राज्य किया। एक इतिहासकार के अनुसार भोज ने अपने पिता रामभद्र की हत्या करने के बाद नेतृत्व अपने हाथ में लिया और इसके उपरांत अपने राज्य के वो इलाके पहले हस्तगत करके सुदृढ़ किये जो उस समय उनके हाथ से निकल गये थे या जिनपर नियंत्रण कमजोर हो चुका था। इसके उपरान्त उसने कन्नौज पर आधिपत्य स्थापित किया और दक्षिण की ओर राज्य का विस्तार करना चाहा। दक्षिण विजय राष्ट्रकूट शासकों द्वारा विफल कर दी गयी और उसके पश्चात भोज ने पूर्व की ओर विस्तार करना चाहा जिसे बंगाल के पाल शासक देवपाल ने रोक दिया। हालिया विवाद मिहिर भोज को लेकर हाल में कई विवादित घटनायें घटित हुई हैं जिनमें इनके गुर्जर होने अथवा राजपूत होने को लेकर कई जगहों पर विवाद का मुद्दा बनाया गया है। जहाँ गुर्जर समुदाय के लोगों का दावा है कि मिहिर भोज गुर्जर थे वहीं राजपूत समुदाय के लोग यह दावा करते हैं कि ये राजपूत क्षत्रिय थे और गुर्जर नाम केवल गुर्जरादेश के एक क्षेत्र के नाम के कारण प्रयोग किया जाता है। उपरोक्त दोनों ही दावों को लेकर अलग अलग इतिहासकारों के मतों का प्रमाण हाल में उद्धृत किया गया है। और वर्तमान में यह दोनों समुदायों के बीच एक कटु संघर्ष का मुद्दा बना हुआ है। संदर्भ स्रोत ग्रंथ
कुंदवई
कुंदवई नौवीं और ग्यारहवीं शताब्दी के बीच दक्षिण भारत में कई शाही महिलाओं का एक ऐतिहासिक और लोकप्रिय नाम था। कुंदवई नाम से जानी जाने वाली कुछ महिलाएं इस प्रकार हैं कुंदवई पश्चिमी गंगा राजा पृथ्वीपति प्रथम ८५३ ८८० ईस्वी की पुत्री थी जिसका विवाह मल्लदेव के पुत्र और उत्तराधिकारी बाना राजकुमार विक्रमादित्य प्रथम से हुआ था। उन्होंने तिरुवल्लम के शिव मंदिर को कई उपहार दिए। कुंदवई पिरत्तीयार राजा राजा चोल की बड़ी बहन और तंजावुर शिलालेखों में वर्णित प्रमुख वल्लावरैयान वंदियादेवन की रानी थीं। राजराजन कुंदवी अलवर राजा राज चोल की बेटी और राजेंद्र चोल की छोटी बहन पूर्वी चालुक्य राजा विमलादित्य की रानी और राजराजा नरेन्द्र की मां थीं। संदर्भ
राजेन्द्र चोल प्रथम
राजेन्द्र प्रथम 1012 ई 1044 ई चोल राजवंश का सबसे महान शासक था। उसने अपनी महान विजयों द्वारा चोल साम्राज्य का विस्तार कर उसे दक्षिण भारत का सर्व शक्तिशाली साम्राज्य बनाया। उसने गंगई कोंड की उपाधि धारण की तथा गंगई कोंड चोलपुरम नामक नगर की स्थापना की। वहीं पर उसने चोल गंगम नामक एक विशाल सरोवर का भी निर्माण किया। उपलब्धियां सिंघल की विजय संपूर्ण सिंघल पर अपना अधिकार कर लिया और सिंघल नरेश महेंद्र पंचम को बंदी बना कर चोल राज्य भेज दिया और जँहा 12 वर्ष बाद उसकी मृत्यु हो गयी । सन्दर्भ
चौहान
चौहान वंश या चव्हाण भारत मे पाया जाने वाला गोत्र है जो कई जातियों मे पाया जाता है जैसे राजपूत कोली जाट गुर्जर एवं लोनिया। इतिहास इतिहासकारों के अनुसार चौहान चार अग्निकुल या अग्निस्प्रंग कुलों में से एक है जो असुरों या राक्षसों के खिलाफ लड़ने के लिए माउंट आबू में एक बलि अग्निकुंड से अपनी उत्पत्ति प्राप्त करता है। अग्निकुल मूल को 16वीं शताब्दी के बाद से रासो की बाद की पांडुलिपियों द्वारा कायम रखा गया था। जेम्स टॉड का विचार था कि चौहान अग्निकुलों में सबसे बहादुर थे। कई विद्वानों के अनुसार अग्निकुल कुल मूल रूप से राजपूत थे और चौहान राजपूतों के प्रमुख वंश थे। सन्दर्भ
धार लौह स्तम्भ
धार लौह स्तम्भ भारत के मध्य प्रदेश राज्य के धार नगर में स्थित एक विध्वंसित लोहे का स्तम्भ है जिसके सारे टुकड़ों का भार मिलाकर ७३०० किलोग्राम है यानि दिल्ली के लौह स्तम्भ से लगभग १ ००० किलोग्राम अधिक। इसकी निर्माण व्युत्पत्ति आधिकारिक रूप से ज्ञात नहीं लेकिन स्थानीय स्रोतों के अनुसार यह ११वीं शताब्दी ईसवी में परमार राजवंश के राजा भोज द्वारा खड़ा किया गया विजय स्तम्भ था। आधुकनिक काल में इसके तीन अंश १५वीं शताब्दी में बनी लाट मस्जिद के पास स्थित हैं। स्थानीय हिन्दी उपभाषा में लाट का अर्थ स्तम्भ होता है और मस्जिद का नाम इसी स्तम्भ पर रखा गया है। स्तम्भ का एक चौथा अंश लापता है। मूल रूप से स्तम्भ ऊपर की ओर अधिक तंग था और नीचला भाग अधिक चौड़ा जिससे यह ऊपरी अंश का भार उठाने में सक्षम था। सबसे निचले हिस्से का अनुप्रस्थ काट क्रॉस सेक्शन चतुर्भुजी था मध्य अनुप्रस्थ चतुर्भुजी और अष्टभुजी और सर्वोपरी अष्टभुजी लेकिन उसका सबसे ऊपरी भाग का अनुप्रस्थ छोटा और गोलाकार था। मिलाकर तीनों अंशों की कुल लम्बाई १३ २१ मीटर ४३ फ़ुट ४ इंच है जो यह संकेत देते हैं कि यह साबुत स्तम्भ दिल्ली के लौह स्तम्भ से दुगनी ऊँचाई का था। जब यह खड़ा किया गया उस समय यह शायद विश्व का सबसे बड़ा कुट्टित वेल्डित लौह स्तम्भ रहा होगा। इन्हें भी देखें दिल्ली का लौह स्तम्भ सन्दर्भ
महेन्द्रवर्मन प्रथम
महेन्द्रवर्मन प्रथम चम्पा राज्य के राजा थे। वे पहले जैन धर्म के अनुयायी थे पर बाद मेंं उन्होंने शैव धर्म अपनाया। महेन्द्र वर्मन प्रथम 600 630ई सिंह विष्णु का पुत्र एवं उत्तराधिकारी था। छठी सदी से पल्लवों का इतिहास अधिक स्पष्ट हो जाता है। इस सदी के अन्तिम भाग में सिंह विष्णु नाम के राजा ने दूर दूर तक विजय यात्राएँ कर अपनी शक्ति का उत्कर्ष किया और दक्षिण दिशा में आक्रमण कर उसने चोल और पांड्य राज्यों को जीत लिया। प्रसिद्ध चालुक्य सम्राट पुलकेशी द्वितीय के समय में पल्लव वंश का राजा महेन्द्र वर्मन प्रथम था जो सातवीं सदी के शुरू में हुआ था। पल्लवराज महेन्द्र वर्मन प्रथम के साथ पुलकेशी द्वितीय के अनेक युद्ध हुए जिनमें पुलकेशी द्वितीय विजयी हुआ। पुलकेशी द्वितीय से परास्त हो जाने पर भी महेन्द्र वर्मन प्रथम कांची में अपनी स्वतंत्र सत्ता क़ायम रखने में सफल रहा। कसक्कुडी ताम्रपत्रों से ज्ञात होता है कि किसी युद्ध में महेन्द्र वर्मन प्रथम ने भी पुलकेशी को परास्त किया था। उसके समय में पल्लव साम्राज्य न केवल राजनीतिक दृष्टि से बल्कि सांस्कृतिक साहित्यिक एवं कलात्मक दृष्टि से भी अपने चरमोत्कर्ष पर था। उसने मत्तविलास विचित्र चित्त एवं गुणभर शत्रुमल्ल ललिताकुर अवनिविभाजन संर्कीणजाति महेन्द्र विक्रम अलुप्तकाम कलहप्रीथ आदि प्रशंसासूचक पदवी धारण की थी। उसकी उपाधियां चेत्थकारी और चित्रकारपुल्ली भी थीं। उसके समय में ही दक्षिण भारत में प्रभुसत्ता की स्थापना के लिए पल्लव चालुक्य एवं पल्लव पाण्ड्य संघर्ष शुरू हो गया था। पल्लव वंश के इतिहास में इस राजा का बहुत अधिक महत्त्व है। उसने ब्रह्मा विष्णु और शिव के बहुत से मन्दिर अपने राज्य में बनवाये और चैत्यकारी का विरुद धारण किया। एहोल अभिलेख के उल्लेख के आधार पर कहा जाता है कि पुलकेशी द्वितीय ने पल्लवों से वेंगी को छीन लिया था। नंदि वर्मन द्वितीय के कशाक्कुडि अभिलेख से ज्ञात होता है कि महेन्द्र वर्मन प्रथम ने पुल्ललूर में अपने प्रमुख शत्रु को पराजित किया था। उसने मत्तविलास प्रहसन तथा भगवदज्जुकीयम जैसे महत्त्वपूर्ण ग्रंथों की रचना की। मत्तविलास प्रहसन एक हास्य ग्रंथ है। इसमें कपालियों तथा भिक्षुओं पर व्यंग्य कसा गया है। उसके संरक्षण में ही संगीतशास्त्र पर आधारित ग्रंथ कुडमिमालय की रचना हुई जो वीणाशास्त्र पर आधारित है। महेन्द्र वर्मन प्रथम ने सुप्रसिद्ध संगीतज्ञ रुद्राचार्य के निर्देशन में संगीत का अध्ययन किया था। प्रारम्भ में यह जैन था किन्तु बाद में अय्यर नामक शैव संत के प्रभाव में आकर शैव धर्म अपना लिया। कहा जाता है कि इसने पारलिपुरम के जैन मंदिर को तुड़वाकर उनके अवशेषों से तिवाड़ि दक्षिण अर्काट में एक जैन मंदिर बनवाया था। महेन्द्र वर्मन प्रथम ने सर्वप्रथम दक्षिण भारत में आडम्बरयुक्त मंदिरों के स्थान पर सीधी सादी आकर्षक शैल मण्डप वास्तु शैली प्रोत्साहित की। जीवनचरित स्टब
काशी विश्वनाथर मन्दिर, तेन्कासी
काशी विश्वनाथर मन्दिर भारत के तमिल नाडु राज्य के तेन्कासी ज़िले के तेन्कासी नगर में भगवान शिव को समर्पित एक हिन्दू मन्दिर है। इसका निर्माण 13वीं शताब्दी में पाण्ड्य राजवंश के शासक पराक्रम पाण्ड्य ने करा था और इसमें बाद में मदुरई नायकों द्वारा जोड़ा गया। इस मन्दिर में शिव का काशी विश्वनाथर रूप और पार्वती का उलगम्मन रूप पूजा जाता है। इन्हें भी देखें तेन्कासी तेन्कासी ज़िला सन्दर्भ
कण्व वंश
शुंग वंश के अन्तिम शासक देवभूति के मन्त्रि वासुदेव ने उसकी हत्या कर सत्ता प्राप्त की और कण्व वंश की स्थापना की। कण्व वंश ने ७५ इ पू से ३०इ पू तक शासन किया। वसुदेव पाटलिपुत्र के कण्व वंश का प्रवर्तक था। वैदिक धर्म एवं संस्कृति संरक्षण की जो परम्परा शुंगो ने प्रारम्भ की थी उसे कण्व वंश ने जारी रखा। इस वंश का अन्तिम सम्राट सुशर्मन कण्व अत्यन्त अयोग्य और दुर्बल था और मगध क्षेत्र संकुचित होने लगा। कण्व वंश का साम्राज्य वर्तमान बिहार पूर्वी उत्तर प्रदेश तक सीमित हो गया और अनेक प्रान्तों ने अपने को स्वतन्त्र घोषित कर दिया। तत्पश्चात उसका पुत्र नारायण और अन्त में सुशमी जिसे सातवाहन वंश के प्रवर्तक सिमुक ने पदच्युत कर दिया था। यह साम्राज्य मगध तक ही सीमित था वंशावली इन्हें भी देखें मगध शुंग राजवंश सातवाहन राजवंश भारत का इतिहास हिन्दू धर्म का इतिहास मगध के राजवंशों और शासकों की सूची भारत के राजवंशों और सम्राटों की सूची हिन्दू साम्राज्यों और राजवंशों की सूची सन्दर्भ बाहरी कड़ियाँ
बिष्णुपुर के मन्दिरों की सूची
बिष्णुपुर पश्चिम बंगाल के बांकुड़ा जिले में स्थित एक नगर है। यह नगर टेराकोटा से बने मन्दिरों के लिए प्रसिद्ध है जो स्थानीय स्तर पर उपलब्ध मखरला लैटराइट पत्थरों से बने हैं। मल्ल राजा वैष्णव धर्म के अनुयायी थे। उन्होने १७वीं और १८वीं शताब्दी में यहाँ के प्रसिद्ध मन्दिरों का निर्माण कराया। इन्हें भी देखें मल्लभूम विष्णुपुर बाँकुड़ा साँचा बंगाल के हिन्दू मंदिर
शालिवाहन शक
शालिवाहन शक संवत् जिसे शक संवत भी कहते हैं हिंदू पञ्चाङ्ग भारतीय राष्ट्रीय कैलेंडर और कम्बोडियाई बौद्ध पञ्चाङ्ग के रूप मे प्रयोग किया जाता हैं। माना जाता है कि इसकी प्रवर्तन आरम्भ वर्ष 78 ई में वसन्त विषुव के आसपास हुई थी। शालिवाहन भाटी और शक संवत का इतिहास सम्राट शालिवाहन भाटी ने शक आक्रमणकारियों को हराकर विजय की स्मृति में शालिवाहन शक संवत की शुरुआत की जिसकी गणना 78 ईस्वी से होती है और जिसे भारत सरकार ने राष्ट्रीय पंचांग के रूप में मान्यता दी है। 1 शालिवाहन भाटी और भाटी वंश लोक परंपरा में शालिवाहन को भाटी वंश का महान शासक माना जाता है। कुछ इतिहासकार उन्हें सातवाहन साम्राज्य से जोड़ते हैं परंतु राजस्थानी और भाटी परंपरा में उन्हें विशेष रूप से भाटी वंशीय सम्राट के रूप में स्मरण किया जाता है। स्रोत भाटी वंशावली परंपरा 1954 2 शक आक्रमण शक मध्य एशिया से आए थे और उन्होंने भारत की उत्तर पश्चिमी सीमाओं से प्रवेश किया। पहली दूसरी शताब्दी में उनका प्रभाव पश्चिमी भारत गुजरात राजस्थान सिंध तक फैल गया। स्रोत 1990 3 विजय और संवत की शुरुआत परंपरागत मान्यता है कि शालिवाहन भाटी ने शक आक्रमणकारियों को हराया और विजय की स्मृति में एक नए संवत की शुरुआत की। यह संवत शालिवाहन शक संवत कहलाया। स्रोत 1966 4 शक संवत 78 ईस्वी ऐतिहासिक और शिलालेख प्रमाणों के आधार पर शक संवत का प्रारंभ 78 ईस्वी से माना गया है। स्रोत 1965 5 शालिवाहन भाटी बनाम कनिष्क विवाद कुछ इतिहासकार इस संवत का श्रेय कुषाण सम्राट कनिष्क को भी देते हैं परन्तु लोक परंपरा भाटी वंशावली और दक्षिण भारतीय ग्रंथ इसे शालिवाहन भाटी की विजय से जोड़ते हैं। क्योंकि कनिष्क ने 127 से शासन शुरू किया था और कुरेशियन हिंदू के विरोधी थे स्रोत 1977 6 भारत का राष्ट्रीय पंचांग 1957 में भारत सरकार ने शक संवत को राष्ट्रीय पंचांग के रूप में अपनाया। इसका आरंभ 22 मार्च 78 ईस्वी से माना गया। स्रोत 1955 निष्कर्ष शालिवाहन भाटी शक संवत 78 ईस्वी भारतीय इतिहास संस्कृति और परंपरा का अभिन्न अंग है। भाटी वंश परंपरा इसे शालिवाहन भाटी की शक विजय से जोड़ती है और आधुनिक भारत ने इसे राष्ट्रीय कैलेंडर के रूप में मान्यता दी है। राजा शालिवाहन भाटी ने गजनी से लेकर दक्षिण भारत के सभी राज्यों पर प्राप्त कि थी और जिसके उपलक्ष में भटनेर किले की नीव रखी और शकों को पराजीत करके भारत से बहार किया था उसी उपलाब्धि के लिए सम्राट शालिवाहन या सातवाहन राजा ने ये शक संवत की शुरुआत की थी सम्राट शालिवाहन भाटी पुत्र गज सिंह को शालिवाहन शक के शुभारम्भ का श्रेय दिया जाता हैं जब उसने वर्ष ७८ ई 78 ई में शकों को युद्ध मे हराया था और इस युद्ध की स्मृति मे उसने इस युग को आरम्भ किया था इसके बाद शकों ने उस पश्चिमी क्षत्रप राज्य की स्थापना की जिसने पश्चिमी भारत क्षेत्र पर शासन किया। सन् 1633 तक इसे जावा की अदालतों द्वारा भी यह सवंत प्रयुक्त किया जाता था पर उसके बाद इसकी जगह अन्नो जावानिको ने ले ली जो जावानीस और इस्लामी व्यवस्था का मिला जुला रूप था। प्रवर्तन एवं अन्य इतिहास शककाल का आरम्भ युधिष्ठिर के मृत्युकाल वर्ष बाद शुरु हुआ । युधिष्ठिर का देहान्त ३१०२ ईपू में श्रीकृष्ण के स्वर्गारोहण के एकदम बाद हुआ था । इस प्रकार इस की तिथि 78 ई भी निश्चित होती है।राजा कनिष्क और विक्रमादित्य दोनों में से किसी ने भी शक संवत की शुरुआत नहीं की थी इन्हें भी देखें शक कनिष्क कुछ अन्य संवत प्राचीन सप्तर्षि 6676 ईपू कलियुग संवत 3102 ईपू सप्तर्षि संवत 3076 ईपू विक्रमी संवत 57 ईपू सन्दर्भ बाहरी कड़ियाँ भारत का राष्ट्रीय संवत शक संवत हिन्दी स्पीकिंग ट्री
चक्रायुध
चक्रायुध प्राचीन भारत के कन्नौज राज्य का शासक था। संभवतः उसने आठवीं शताब्दी के अंतिम दो दशकों में शासन किया था। ७८३ ई के बाद किसी समय जब कन्नौज राष्ट्रकूट गुर्जर प्रतिहार राजपूत राजवंश और पाल वंश नरेशों के त्रिकोणयुद्ध का केंद्र था चक्रायुध को कन्नौज का सिंहासन प्राप्त हुआ। कुछ विद्वान् अन्य प्रमाणों से ज्ञात वज्रायुध और इंद्रायुध नामक नरेशों के आधार पर एक आयुध वंश की कल्पना करते हें और चक्रायुध को उसका अंतिम शासक मानते हैं। ऐतिहासिक उल्लेख भागलपुर के एक अभिलेख से ज्ञात होता है कि पालवंशीय सम्राट् धर्मपाल ने इंद्रराज को जो संभवत इंद्रायुध था पराजित कर महोदय कन्नौज का राज्य चक्रायुध को दे दिया। अभिलेख से यह ध्वनित होता है कि चक्रायुध इंद्रराज का संबंधी संभवत पुत्र था। इंद्रायुध शायद पालों के शुत्रु प्रतिहारनरेश वत्सराज के प्रभाव अथवा अधीनता में था। लखीमपुर के अभिलेख में धर्मपाल के द्वारा कान्यकुब्ज के सिंहासन पर संभवत चक्रायुध के ही राज्याभिषेक का वर्णन है। उस अवसर पर कई देशों के नरेशों की उपस्थिति का उल्लेख है। उस काल के इतिहास में चक्रायुध का कोई गौरवपूर्ण स्थान नहीं है। उसका व्यक्तित्व अशक्त और पराश्रित सामंत का है। शीघ्र ही प्रतिहारनरेश नागभट्ट द्वितीय ने दूसरों पर आश्रय के कारण व्यक्त नीच प्रवृत्ति के चक्रायुध को पराजित कर कन्नौज पर अधिकार कर लिया। धर्मपाल ने चक्रायुध के पक्ष में नागभट्ट का विरोध किया किंतु नागभट्ट विजयी हुआ। नागभट्ट के दुर्भाग्य से इसी समय राष्ट्रकूटनरेश गोविंद तृतीय ने उत्तरी भारत पर आक्रमण किया। धर्मपाल और चक्रायुध स्वयमेव उपनत हो गए। आक्रमण के फलस्वरूप प्रतिहार साम्राज्य कुछ समय के लिये अशक्त हो गया तथा धर्मपाल और देवपाल ने पालों का प्रभुत्व स्थापित किया। किंतु इस संघर्ष के बाद चक्रायुध इतिहास के रंगमंच से लुप्त हो गया। उसके वंशजों के विषय में हमें कोई भी उल्लेख नहीं मिलता। इन्हें भी देखें
श्रीगुप्त
श्रीगुप्त शासनकाल 240 280 ई गुप्त साम्राज्य का संस्थापक राजा थे। श्रीगुप्त के बाद उनके पुत्र घटोत्कच शासक बने। इस वंश का प्रथम प्रतापी राजा चंद्रगुप्त प्रथम था जिसने एक विशाल साम्राज्य की स्थापना की। चंद्रगुप्त ने लिच्छवी वंश की राजकुमारी कुमारदेवी से विवाह किया जिससे इसे वैशाली दहेज में प्राप्त हुआ। गुप्तवंश में सबसे पहले रजत सिक्के चंद्रगुप्त के द्वारा चलाये गए थे। श्रीगुप्त को प्रभावती गुप्त राजवंश के पूना ताम्रफलक में आदिराज और उसके प्रपौत्र समुद्रगुप्त के प्रयाग प्रशस्ति में महाराज कहा गया है। विद्वानों ने उसका समय प्राय 275 और 300 ई के बीच निश्चित किया है। 7वीं सदी के अंतिम चरण में भारत आए चीनी यात्री इत्सिंग ने चि लि कि तो श्रीगुप्त नामक एक शासक की चर्चा की है जो 500 वर्ष पहले नालन्दा से लगभग 40 योजन पूर्व दिशा में शासन करता था। श्रीगुप्त ने चीनी तीर्थयात्रियों के लिये मृग शिखा वन में एक बौद्ध मंदिर का निर्माण कराकर उसके व्यय हेतु 24 गाँव दान मे दिये थे। श्रीगुप्त का कोई अभिलेख या मुद्रा प्राप्त नहीं होती बस 2 मुहरें प्राप्त होती हैं। इनमें से एक मुद्रा पर गुप्तस्य एवं दूसरी पर जो मिटटी से बनी है श्री र गुप्तस्य अंकित है। सन्दर्भ
पुरानी हवेली
पुरानी हवेली भारत के हैदराबाद तेलंगाना में स्थित एक महल है। यह हैदराबाद राज्य के निज़ाम का आधिकारिक निवास था। यह मीर अकबर अली खान सिकंदर जाह आसिफ़ जाह तृतीय 1803 1829 के लिए उनके पिता असफ जहां द्वितीय द्वारा बनायी गयी थी। सिकंदर जाह कुछ समय के लिए यहां रहते थे और बाद में खिलवत महल में चले गए। पैलेस हवेली यू अक्षर के आकार में है दो आयत पंख एक दूसरे के समानांतर चल रहे हैं और आवासीय महल मध्य में लंबवत स्थित है। मुख्य इमारत 18 वीं शताब्दी के यूरोपीय महल जैसा दिखता है। सन्दर्भ
बिहार संग्रहालय
बिहार संग्रहालय पटना में स्थित एक कला संग्रहालय है। यह अगस्त 2015 में आंशिक रूप से खोला गया था जब बच्चों के संग्रहालय मुख्य प्रवेश क्षेत्र और एक अभिविन्यास थियेटर सार्वजनिक रूप से खोल दिया गया था। बाद में अक्टूबर 2017 में शेष दीर्घाओं को भी खोला गया। यहां पटना संग्रहालय से 100 से अधिक कलाकृतियों को स्थानांतरित किया गया था। इतिहास इस संग्रहालय की कल्पना बिहार राज्य के लिए एक इतिहास संग्रहालय के रूप में की गई थी। इसकी स्थापना का ध्येय इस क्षेत्र के हजारों वर्ष के इतिहास को सामने लाना तथा बिहार की समृद्ध विरासत एवं ऐतिहासिक स्थलों और सांस्कृतिक आकर्षणों का पता लगाना था ताकि स्थानीय निवासियों और विश्व के चारों ओर से आये आगंतुकों के लिये यह संग्रहालय प्रेरक बन सके। अक्टूबर 2013 में पटना के बेली रोड पर के साथ निर्माण शुरू किया। अनुमानित बजट 498 करोड़ रूपये था। यह 5 6 हेक्टेयर में फैला छह मंजिला भवन है जिसमें 24 000 वर्ग मीटर का निर्माण क्षेत्र है। जापान के माकी एंड एसोसिएट्स ने मुंबई के ओपोलिस आर्किटेक्ट्स के साथ इस संग्रहालय के वास्तुशिल्प का विकास किया। इस प्रस्ताव में चार प्रमुख प्रदर्शनी दीर्घाओं शैक्षिक लॉबी प्रशासनिक और स्थायी गैलरी शामिल थी। परियोजना के लिए सलाहकार नियुक्त करने के लिए बिहार सरकार ने जुलाई 2011 में कनाडा की परामर्श कंपनी लॉर्ड सल्चरल रिसोर्सेस के साथ समझौता ज्ञापन पर हस्ताक्षर किए थे। जनवरी 2012 में राज्य मंत्रिमण्डल ने जापान आधारित माकी एंड एसोसिएट्स और उसके भारतीय पार्टनर ओपोलिस मुंबई को परियोजना के प्राथमिक सलाहकार वास्तुकार के रूप में चयन को मंजूरी दे दी। प्रसिद्ध फिल्म निर्माता बॉबी बेदी की कंपनी कैलिडोस्कोप इंडिया प्राइवेट लिमिटेड ने संग्रहालय के लिए श्रव्य दृश्य और फिल्मायी गई सामग्री का निर्माण किया है। अक्टूबर 2017 में भारत के प्रधान मंत्री नरेंद्र मोदी बिहार के मुख्यमंत्री नीतीश कुमार के साथ इस संग्रहालय का भ्रमण किया। बिहार संग्रहालय में प्रसिद्ध दीदारगंज यक्षी भी है जो ल्गभग 2300 वर्ष पुरानी है। प्राचीन युग से 1764 बक्सर का युद्ध तक कलाकृतियों को बिहार संग्रहालय में रखा गया है। 1764 के बाद के अवयव पटना संग्रहालय में रखे जाते हैं। पटना म्यूजियम के लिए विरासत सुरंग जनवरी 2023 में बिहार सरकार ने बिहार संग्रहालय और पटना संग्रहालय के बीच 1 4 किलोमीटर लंबी प्रस्तावित मेट्रो हेरिटेज टनल के निर्माण के लिए दिल्ली मेट्रो रेलवे कॉर्पोरेशन लिमिटेड को सलाहकार के रूप में नियुक्त किया। अगस्त 2023 में बिहार सरकार की कैबिनेट ने 542 करोड़ की संशोधित लागत पर हेरिटेज सुरंग के निर्माण को मंजूरी दी। बिहार संग्रहालय एवं पटना संग्रहालय को आपस में जोड़ेगी टनल। यह सुरंग जमीन से 15 से 20 मीटर नीचे बनेगी। चित्रशाला इन्हें भी देखें पटना संग्रहालय सभ्यता द्वार अन्तर्राष्ट्रीय संग्रहालय दिवस नारद संग्रहालय बिहार पटना के पर्यटन स्थल सन्दर्भ बाहरी कड़ियाँ अंग्रेज़ी वेबसाइट
शूर साम्राज्य
शूर साम्राज्य का उल्लेख महाकाव्य महाभारत में प्राचीन भारत के राज्यों में से एक के रूप में किया गया है। उन पर आभीरों का प्रभुत्व था जिसे कभी कभी शूरभीर भी कहा जाता था जो शूर और आभीर दोनों राज्यों को मिलाते थे। शूर और आभीर महाभारत और हरिवंश में एक साथ जुड़े हुए हैं और ऐसा प्रतीत होता है कि वे उत्तर पश्चिमी पंजाब के ऊपरी हिस्से में एक देहाती लोग थे जिनका प्रतिनिधित्व वर्तमान समय के अहीरों और ग्वालों द्वारा किया जाता है। इन्हें भी देखें आभीर सन्दर्भ
महाराज हरि सिंह
महाराज हरि सिंह जन्म २३ सितंबर १८९५ जम्मू निधन २६ अप्रैल १९६१ मुंबई जम्मू और कश्मीर रियासत के अंतिम शासक महाराज थे। वे महाराज रणबीर सिंह के पुत्र और पूर्व महाराज प्रताप सिंह के भाई राजा अमर सिंह के सबसे छोटे पुत्र थे। इन्हें जम्मू कश्मीर की राजगद्दी अपने चाचा महाराज प्रताप सिंह से वीरासत में मिली थी। उन्होंने अपने जीवनकाल में चार विवाह किये। उनकी चौथी पत्नी महारानी तारा देवी से उन्हें एक बेटा था जिसका नाम कर्ण सिंह है। हरि सिंह डोगरा शासन के अन्तिम राजा थे जिन्होंने जम्मु के रज्य को एक सदी तक जोड़े रखा।जम्मु राज्य ने १९४७ तक स्वायत्ता और आंतरिक सपृभुता का मज़ा उठाया। यह राज्य न केवल बहुसांस्कृतिक और बहुधमी॔ था इसकी दूरगामी सीमाएँ इसके दुर्जेय सैन्य शक्ति तथा अनोखे इतिहास का सबूत हैं। परिचय हरि सिंह का जन्म २३ सितम्बर १८९५ को अमर महल में हुआ था। १३ वर्ष की आयु मे उन्हें मयो कालेज अजमेर भेज दिया गया था। उसके एक साल बाद १९०९ मे उनके पिताजी की मृत्यु हो गयी। इसके बाद मेजर एच० के० बार को उनका संरक्षक घोषित कर दिया गया। २० साल की आयु में उन्हें जम्मू राज्य का मुख्य सेनापति नियुक्त कर दिया गया। व्यक्तिगत जीवन उन्होने चार विवाह किये। उनकी पहली पत्नी धरम्पुर रानी श्री लाल कुन्वेर्बा साहिबा थी जिनसे उनका विवाह राजकोट में ७ मई १९१३ को हुआ।उनकी अन्तिम पत्नी महारानी तारा देवि से उन्हे एक पुत्र युवराज कर्ण सिंह थे। उनकी दूसरी पत्नी चम्बा रानी साहिबा थी जिनसे उन्होंने ८ नवंबर १९१५ में शादी की। तीसरी पत्नी महारानी धन्वन्त कुवेरी बैजी साहिबा थी जिनसे उन्होंने धरम्पुर में ३० अप्रैल १९२३ को शादी की। चौथी बीवी कानगरा की महारानी तारा देवी साहिबा थी जिनसे उनहे एक पुत्र था। सेवाकाल उन्होने अपने राज्य में प्रराम्भिक शिक्षा अनिवार्य कर दिया एवं बाल विवाह के निषेध का कानून शुरु किया। उन्होंने निम्न वर्गिय लोगों के लिये पूजा करने कि जगह खोल दी। वे मुस्लिम लीग तथा उनके सदस्यों के साम्प्रदयिक सोच के विरुद्ध थे। द्वितीय विश्वयुद्ध के समय वे १९४४ १९४६ तक शाही युद्ध मंत्रिमंडल के सदस्य थे। हरि सिंह ने २६ अक्तुबर १९४७ को परिग्रहन के साधन पर हस्ताक्षर किए और इस प्रकार अपने जम्मु राज्य को भारत के अधिराज्य से जोड़ा।उन्होंने नेहरु जी तथा सरदार पटेल के दबाव में आकर १९४९ में अपने पुत्र तथा वारिस युवराज करन सिंह को जम्मु का राज प्रतिनिधि नियुक्त किया। उन्होंने अपने जीवन के आखरी पल जम्मु में अपने हरि निवास महल में बिताया। उन्की मृत्यु २६ अप्रैल १९६१ को बम्बैइ में हुई। उनकी इच्छानुसार उनकी राख को जम्मु लाया गया और तवि नदि में बहा दिया गया। इन्हें भी देखें जम्मू और कश्मीर के महाराज महाराज गुलाब सिंह सन्दर्भ बाहरी कड़ियाँ महाराजा हरि सिंह जम्मू कश्मीर अधिमिलन के महानायक इतिहासकारों नेहरू अब्दुल्ला की चालों का शिकार महाराजा हरि सिंह महाराजा हरि सिंह के अपमान का सिलसिला जारी है
सत्यश्रय
सत्यश्रय प्रतीच्य चालुक्य साम्राज्य के राजा थे जिन्हें सत्तिगा अथवा इरिवाबेडांगा के नाम से भी जाना जाता है। 11वीं सदी के आरम्भ में साम्राज्य के सुदृढ़ीकरण के समय सत्यश्रय ने तंजावूर के चोल राजवंश मध्य भारत के चेदी राजवंश व परमार राजवंश तथा गुजरात के चौलुक्या के साथ कई युद्धों में शामिल थे। इन युद्धों में जीत और हार के मिश्रित परिणाम थे। अपने पिता तैलप द्वितीय के शासनकाल के समय एक राजकुमार के समय से ही सत्यश्रय एक महत्त्वकांक्षी योद्धा थे। सत्यश्रय ने महान कन्नड़ कवि रन्न शास्त्रीय कन्नड़ साहित्य के तीन रत्नों या रत्नत्रय में से एक को संरक्षण दिया जिन्होंने अपने महाकाव्य सहसभिमविजय शाब्दिक रूप से साहसी भीम महाकाव्य को गदायुद्ध के रूप में भी जाना जाता है में उनकी ताकत और वीरता के लिए अपने संरक्षक की तुलना पाण्डव राजकुमार भीम महाकाव्य महाभारत के पात्र से की थी। सत्यश्रय के पास अकालवर्ष अकालंकचरित और सहसभिम जैसी उपाधियाँ थीं। सन्दर्भ स्रोत 2003 1 81 219 0153 7 2001 80905179 ओसीएलसी 7796041 1988 81 206 0303 6 2002 0 19 560686 8 1999 81 224 1198 3
दुर्लभराज प्रथम
दुर्लभराज प्रथम शासन सी॰ 784 809 सीई॰ एक भारतीय के शासक थे जो चाहमान वंश से संबंधित थे। उन्होंने उत्तर पश्चिमी भारत में वर्तमान राजस्थान के कुछ हिस्सों पर गुर्जर प्रतिहार राजवंश राजा वत्सराज के जागीरदार के रूप में शासन किया। दुर्लभराज चाहमान राजा चंद्रराज प्रथम के पुत्र थे और उनके चाचा चंद्रराज के भाई गोपेंद्रराज के बाद उत्तराधिकारी के रूप में गद्दी पर बैठे थे। पृथ्वीराज विजय का कहना है कि दुर्लभराज की तलवार गंगा सागर संभवतः गंगा नदी और सागर का संगम में धुलती थी और गौड़ा के मीठे रस का स्वाद लेती थी। यह गौड़ा क्षेत्र में दुर्लभ की सैन्य उपलब्धियों को संदर्भित करता है। उनके पुत्र गुवाका को गुर्जर प्रतिहार राजा नागभट्ट द्वितीय के जागीरदार के रूप में माना जाता है। इससे पता चलता है कि दुर्लभ भी प्रतिहारों के वत्सराज के सामंती थे। उन्होंने पाल राजा धर्मपाल के खिलाफ वत्सराज के अभियान के दौरान गौड़ा में जीत हासिल की थी। रमेशचन्द्र मजुमदार का कहना है कि गौड़ा का तात्पर्य वर्तमान उत्तर प्रदेश में गंगा यमुना दोआब से है। दशरथ शर्मा ने इसकी पहचान बंगाल के गौड़ा क्षेत्र से की है जो कि मुख्य पाल क्षेत्र था। वत्सराज और धर्मपाल दोनों को बाद में राष्ट्रकूट राजा ध्रुव ने अपने अधीन कर लिया था। जैसा कि ध्रुव की मृत्यु 793 ईस्वी में हुई थी इस वर्ष के पहले गौड़ा में दुर्लभ की सैन्य सफलताओं को दिनांकित किया जाता है। दुर्लभराज के पुत्र गोविंदराज प्रथम उनके ने उत्तराधिकारी बने थे। ग्रंथसूची 1959 9780842606189 1964 ओसीएलसी 11038728 1976 1751 ओसीएलसी 2929852 सन्दर्भ